


Проект

Д О Г О В О Р

Днес, .................2014 г., в гр. Пловдив, между:


1. “ЦЕНТЪР ЗА ПСИХИЧНО ЗДРАВЕ – ПЛОВДИВ” ЕООД, със седалище и адрес на управление: гр. Пловдив, бул. “Пещерско шосе “ № 68, ЕИК 000463386, представлявано от д-р Мариана Господинова - Управител и Мариета Тодорова – Счетоводител, наричан по-долу за кратко ВЪЗЛОЖИТЕЛ, от една страна,


и


2. “………………………………………………………” ООД/ЕООД, със седалище и адрес на управление: ……………………………………………………………………………….., ЕИК …………………………….., представлявано от ………………………………………………... -Управител, наричан по - долу за кратко ИЗПЪЛНИТЕЛ, от друга страна, 

на основание чл.101 ”е”от ЗОП, и във връзка с Решение № ………………………………./………….. г. на Управителя на “ЦПЗ-Пловдив” ЕООД, се сключи настоящият договор за следното:

I. ПРЕДМЕТ НА ДОГОВОРА, СТОЙНОСТ И СРОКОВЕ


Чл. 1.1. Изпълнителят ще извършва доставка на медицински консумативи и лабораторни реактиви за нуждите на Възложителя, по време на действие на настоящия договор, за видовете и приблизителните количества, посочени в списъка Приложение 2, неразделна част от договора.

1.2. Доставките по ал. 1 са периодични, като всяка конкретна доставка по предмета на договора се осъществява от Изпълнителя въз основа на изрична писмена заявка от страна на Възложителя и/или упълномощено от него лице/лица/. 


1.3. Доставянето на изделията като вид, качество, количество, време, съответна цена и др., е конкретизирано в направеното предложение и представената оферта от Изпълнителя, и съставлява неразделна част от договора.

1.4. Възложителят си запазва правото да променя първоначално обявеното общо количество на доставките, като увеличава или намалява общото първоначално количество в зависимост от нуждите.

Чл. 2.1. Единичните цени на медицински консумативи/лабораторни реактиви е съгласно направеното от Изпълнителя ценово предложение, неразделна част от настоящия договор.


2.2. Цената е крайна за потребителя – Възложител и включва всички разходи по извършване на доставките, с включено ДДС.



2.3. Цените са фиксирани и не подлежат на завишаване през периода на изпълнение на договора.



2.4. Общата прогнозна стойност на договора е ………………………. лв. (………………………………………………….) с ДДС, за срока на действие на договора.


2.5. Общата стойност на договора е в зависимост от потребностите на Възложителя и съответно от количествата, които ще бъдат заявени.  

Чл. 3. Срокът на настоящия договор е 1 (една) година, считано от датата на подписването му.

II. МЯСТО И СРОК НА ДОСТАВКА. РИСК

Чл. 4. Мястото на доставка по смисъла на договора е франко обектите, посочени от  Възложителя: бул. “Пещерско шосе” № 68.



Чл. 5. Срокът за изпълнение на доставките, предмет на договора, е не по-дълъг от ……………. /………………./ часа – не повече от 24 часа, считано от  получаването на писмената заявка от страна на Изпълнителя и/или упълномощено от него лице/лица/, съгласно направената оферта за изпълнение на поръчката.


Чл. 6.1. При всяка доставка Възложителят проверява произхода, качеството и срока на годност на стоките въз основа на представените документи от Изпълнителя. 

6.2. Качеството на медицинските консумативи се определя съгласно действащите в Република България, Европа и ИСО стандарти, и сертификати за качество от производителите. Доставяните стоки са със срок на годност не по-малко от 75 % остатъчен срок на годност към датата на доставката от обявения от производителя.

6.3. Възложителят има право да откаже доставката, ако изделията явно не отговарят на БДС или ако при доставката Изпълнителят не представи необходимите документи за произхода, качеството  и срока на годност на стоките.


Чл. 7. Всички нередовности, констатирани от Възложителя при изпълнение на поръчката, с които е запознат Изпълнителя, се отстраняват от и за сметка на Изпълнителя, като същото не  е основание за прилагане на Раздел VІІ от договора.

III. ПРАВА И ЗАДЪЛЖЕНИЯ НА СТРАНИТЕ

Чл. 8. Изпълнителят се задължава:


 8.1. да осъществява предмета на договора качествено и в срок;

 8.2. да достави изделията в договорения вид, количество и качество и да извърши договорените дейности;

8.3. да достави заявените количества, придружени със сертификат за качество;

8.4. да спазва сроковете за доставка.


Чл. 9. Възложителят се задължава да:


9.1. приеме извършените доставки по договора, при условие, че отговарят на уговореното качество по направеното предложение от Изпълнителя, неразделна част от настоящия договор. След приемане на доставките, Възложителят има право на възражение в рамките на седемдневен срок, след изтичането на който се приема, че изделията са без забележки. В случай на наличие на каквито и да е нередовности по изпълнението, същите са за сметка на Изпълнителя.


9.2. да заплати цената на доставката по реда и при условията на настоящия договор.
IV. НАЧИН НА ПЛАШАНЕ


Чл. 10. След приемане на доставката Възложителят заплаща на Изпълнителя цената на извършената доставка, съгласно Ценовото предложение, което е неразделна част от договора.

Чл. 11. Страните договарят отложено плащане в рамките на …….. (………..) дни, съгласно офертата на Изпълнителя. Плащането се извършва въз основа на представената фактура, след приемане на извършената доставка от страна на Възложителя или упълномощено от него лице.


Чл. 12. Доставката се счита приета, в случай че не бъде оспорена от Възложителя в седемдневен срок.

Чл. 13. Всички плащания се осъществяват по банков път, по банкова сметка на Изпълнителя, както следва:


Банкова сметка №                                                            

Банков код: 

Банка

Чл. 14. Транспортните разходи по доставка на изделията, предмет на настоящия договор, до Възложителя, са за сметка на Изпълнителя.
V. РЕКЛАМАЦИИ. ГАРАНЦИИ

Чл. 15. Гаранционният срок за рекламация на качеството на изделията е 7 (седем) дни от датата на доставката.

VI. ГАРАНЦИЯ ЗА ИЗПЪЛНЕНИЕ


Чл. 16. При подписване на договора Изпълнителят представя гаранция за изпълнение на задълженията си по него в уговорените за това срокове, представляваща 2 % (два процента) от максимално предполагаемата стойност на договора, включваща общата стойност на възложените обособени позиции. Гаранцията се предоставя под формата на ……………………. (съгласно направеното от Изпълнителя предложение – парична сума в брой или банкова гаранция).
VIІ. ПРЕКРАТЯВАНЕ НА ДОГОВОРА

Чл. 17. Настоящият договор се прекратява:

17.1. По право, при установено от Възложителя некачествено изпълнение (недоставяне в срок или доставка на некачествени изделия), за което същият е уведомил Изпълнителя;

17.2. С едностранно предизвестие на всяка една от страните до другата, отправено в срок не по-кратък от 30 (тридесет) дни, само при основателни причини за прекратяването му;


17.3. По взаимно съгласие;


17.4. При промяна на нормативната база, отнасяща се до предмета на договора и/или засягаща същия;


17.5. Едностранно от Възложителя - при неспазване от страна на Изпълнителя на предложените от същия цени и качество на изделията, поетите гаранции;

17.6. Едностранно от Възложителя - при просрочване на която и да било от доставките от страна на Изпълнителя с повече от три дни – без предизвестие.

Чл. 18. Изпълнението (плащането) на санкциите, предвидени в договора, или събирането им по друг начин, не лишава изправната страна, или искаща запазване действието на договора, да получи по общия исков ред обезщетение за претърпени загуби и пропуснати ползи.

VIІI.САНКЦИИ

Чл. 19. Ако една от страните се откаже неоснователно, или без вина на насрещната страна от изпълнението на договора, преди изтичане срока на същия, тя дължи на другата неустойка в размер на остатъка от сумата по договора, до прогнозната стойност за която е сключен. Тази разпоредба не се прилага, ако договорът се разваля поради некачествено и/или забавено изпълнение на поръчката от страна на Изпълнителя. 


Чл. 20. За неизвършване и/или непредаване на договореното в срока, установен в чл. 5 от настоящия договор, Изпълнителят дължи неустойка в размер на 0.3 % на ден от стойността на неизпълнената заявка, но не повече от 10 % от стойността на договора, като се дължат и претърпените вреди, и пропуснати ползи.


Чл. 21. Неустойките и лихвите, щетите и пропуснатите ползи по този договор се събират по доброволен начин и/или по общия исков ред.

ІХ. ДОПЪЛНИТЕЛНИ РАЗПОРЕДБИ

Чл. 22. В случай на необходимост, Възложителят може да възлага доставки на други изделия, свързани с предмета на настоящия договор, при спазване на съответните изисквания. 

Чл. 23. При спор относно качеството на изпълнението или други условия, споровете се решават чрез взаимни преговори и постигане на съгласие между страните, водени от тълкуването на нормите на този договор. При непостигане на съгласие спорът се решава по съдебен ред, пред компетентния съд. 


Чл. 24. Неразделна част от настоящия договор са списъкът на доставяните стоки и предложената от Изпълнителя оферта и Приложенията към нея.


Чл. 25. За неуредените въпроси се прилагат разпоредбите на действащото българско законодателство.

Чл. 26. Настоящият договор се състави в два еднообразни екземпляра – по един за всяка от страните.

ВЪЗЛОЖИТЕЛ:                                                             ИЗПЪЛНИТЕЛ:

За “ЦПЗ – Пловдив” ЕООД                                         За “…………………………” ООД/ЕООД
Управител:                                                                        Управител:

                    ...........................................                                       .............................................
               /Д–р Мариана Господинова/                                              /………………………../
Счетоводител:

                      ........................................

                   /Мариета Тодорова/       

